આજે ઓપન થતા ગુજરાતી નાટક ‘ગુજ્જુભાઈ ગોટાળે ચડ્યા’ ટાઇટલમાં વપરાયેલા ગુજ્જુભાઈ શબ્દના કારણે ગુજરાતી રંગભૂમિ પર વિવાદ શરૂ થયો છે. ૨૦૦૨થી ગુજ્જુભાઈ સિરીઝનાં ચાર નાટક બનાવી ચૂકેલા અને ‘ગુજ્જુભાઈ લાઇવ’ નામની ન્યુઝપેપર કૉલમ લખી ચૂકેલા તથા ‘ગુજ્જુભાઈ - ધ ગ્રેટ’ નામની ગુજરાતી ફિલ્મ બનાવી રહેલા ઍક્ટર-ડિરેક્ટર અને પ્રોડ્યુસર સિદ્ધાર્થ રાંદેરિયાનો દાવો છે કે ‘ગુજ્જુભાઈ’ શબ્દને તેમણે બ્રૅન્ડ બનાવ્યો છે અને હવે એ બ્રૅન્ડને એનકૅશ કરી સસ્તી પ્રસિદ્ધિ કમાવવાનો પ્રયાસ થઈ રહ્યો છે, જ્યારે ‘ગુજ્જુભાઈ ગોટાળે ચડ્યા’ નાટકના રાઇટર-ડિરેક્ટર ઇમ્તિયાઝ પટેલનું કહેવું છે કે ‘ગુજ્જુભાઈ’ શબ્દ એક આખી કમ્યુનિટી માટે વપરાતો શબ્દ છે, જેના પર કોઈનો માલિકીહક ન હોઈ શકે.